《金人捧露盘 芙蓉》
清代·况周颐

恁娉婷。真不染，世间尘。似静女，晓镜妆新。

当楼映幕，未烦初日助风神。据霜高格，与东篱、傲骨同论。

梦江头，搴木末，谁手把，寄夫君。旧情在、麝度微薰。

集裳欲问，水花莫误注骚人。后开随分，向西风、展尽红颦。

作者简介：况周颐（1859～1926）晚清官员、词人。原名周仪，因避宣统帝溥仪讳，改名周颐。字夔笙，一字揆孙，别号玉梅词人、玉梅词隐，晚号蕙风词隐，人称况古，况古人，室名兰云梦楼，西庐等。广西临桂（今桂林）人，原籍湖南宝庆。光绪五年举人，曾官内阁中书，后入张之洞、端方幕府。一生致力于词，凡五十年，尤精于词论。与王鹏运、朱孝臧、郑文焯合称“清末四大家”。著有《蕙风词》、《蕙风词话》。